CELEX: 32016D0211(06)
Language: sl
Date: 2015-06-25 00:00:00
Title: Sklep št. H7 z dne 25. junija 2015 o ponovnem pregledu Sklepa št. H3 o datumu, ki se upošteva pri določanju menjalnih tečajev iz člena 90 Uredbe (ES) št. 987/2009 Evropskega parlamenta in Sveta (Besedilo velja za EGP in za Sporazum ES/Švica)

11.2.2016   
            
            
               SL
            
            
               Uradni list Evropske unije
            
            
               C 52/13
            
         SKLEP št. H7
   z dne 25. junija 2015
   o ponovnem pregledu Sklepa št. H3 o datumu, ki se upošteva pri določanju menjalnih tečajev iz člena 90 Uredbe (ES) št. 987/2009 Evropskega parlamenta in Sveta
   (Besedilo velja za EGP in za Sporazum ES/Švica)
   (2016/C 52/08)
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh upravnih vprašanj ali vprašanj v zvezi z razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju naslednjega:
   
               (1)
            
            
               Odstavek 8 Sklepa št. H3 (3), zahteva ponovni pregled navedenega sklepa po prvem letu začetka uporabe uredb (ES) št. 883/2004 in (ES) št. 987/2009.
            
         
               (2)
            
            
               Terminologija, uporabljena v Sklepu št. H3, mora biti dosledna zaradi jasnosti. Zato bi bilo treba v primerih, ko je uporabljeno besedilo „objavljen za“, to besedilo nadomestiti z „objavljen na“. V primeru, ko je uporabljeno besedilo „menjalni tečaj, ki velja“, bi bilo treba to besedilo nadomestiti z besedilom „menjalni tečaj, objavljen“.
            
         
               (3)
            
            
               Besedilo odstavka 6 Sklepa št. H3 je povzročilo težave pri razlagi in so ga države članice različno uporabljale. Zato bi bilo treba to določbo spremeniti, da se pojasni postopek, ki ga je treba uporabljati –
            
         SKLENILA:
   
               1.
            
            
               V odstavku 3(a) in 3(b) Sklepa št. H3 se besedilo „objavljen za“ nadomesti z „objavljen na“.
            
         
               2.
            
            
               V odstavku 5 Sklepa št. H3 se besedilo „menjalni tečaj, ki velja“, nadomesti z „menjalni tečaj, objavljen“.
            
         
               3.
            
            
               Odstavek 6 Sklepa št. H3 se nadomesti z:
               „Za namene člena 90 Uredbe (ES) št. 987/2009 je datum, ki se upošteva za določitev veljavnega menjalnega tečaja med dvema valutama:
               
                           (a)
                        
                        
                           v primeru zahtevka za kompenzacijo z zaostalimi plačili/tekočimi plačili, delovni dan neposredno pred dnem, na kateri je subjekt prosilec poslal končni zahtevek za kompenzacijo od zaostalih plačil/tekočih plačil; ali
                        
                     
                           (b)
                        
                        
                           v primeru zahtevka za povračilo, delovni dan neposredno pred dnem, na kateri je subjekt prosilec poslal prvi zahtevek za povračilo.
                        
                     Za namene tega odstavka se delovni dan nanaša na delovni dan Evropske centralne banke, na kateri ta objavi dnevni referenčni menjalni tečaj.“
            
         
               4.
            
            
               Ta sklep se objavi v Uradnem listu Evropske unije. Veljati začne dvajseti dan po objavi.
            
         
      
         
            Predsednica Upravne komisije
         
         Liene RAMANE
      
   
   
      (1)  UL L 166, 30.4.2004, str. 1.
   
      (2)  UL L 284, 30.10.2009, str. 1.
   
      (3)  Sklep št. H3 z dne 15. oktobra 2009 o datumu, ki se upošteva pri določanju menjalnih tečajev iz člena 90 Uredbe (ES) št. 987/2009 Evropskega parlamenta in Sveta (UL C 106, 24.4.2010, str. 56).